เขาว่ากันว่าถ้ามาระนองต้องมาร้านนี้ ไหนๆมาเที่ยวทั้งทีจะพลาดได้อย่างไร การเดินทางมาไม่ยากนัก แค่เปิด วงในแล้วเลือก Get Direction จาก google maps แป๊บเดียวก็ถึง ดูจากด้านหน้าแล้วก็เกือบขับรถเลยถ้าไม่เห็นป้ายหน้าร้าน เพราะด้านหน้าเหมือนห้องแถวโล่งๆ พอเดินเข้าข้างในผ่านครัวของร้านก็จะทะลุไปด้านหลัง ที่มีโต๊ะไม่มากนัก บรรยากาศบ้านๆคล้ายๆร้านข้าวต้ม ที่ได้ลองชิมครั้งนี้ก็คือแกงส้มปลากระพง รสชาติออกหวาน เปรี้ยวนิดๆ เผ็ดกำลังดีแต่ปลาใส่ให้มาเป็นท่อนๆเลยได้มาทั้งหางปกติที่เคยเจอมาจะใส่เป็นชิ้นเนื้อปลาเป็นก้อน สะตอผัดกุ้งก็พอใช้ออกจะผัดใสๆไม่ข้นเหมือนบางร้านที่เคยทานมา ใบเหลียงผัดที่ร้านนี้จะใส่วุ้นเส้นมาด้วย รสชาติก็พอใช้ ส่วนรายการสุดท้ายคือปูนิ่มทอดกระเทียมทอดได้กรอบนอกนุ่มในกำลังดี แถมร้านใจดีพอเช็คบิลมีผลไม้จานเล็กแตงโม มะละกอแถมให้ด้วย สรุปโดยรวม : รสชาติพอใช้ไม่ถึงกับอร่อยมากนัก ราคาปานกลางแอบแพงนิดๆ (สะตอผัดกุ้งราคา260 บาท แต่ใส่กุ้งให้มาเยอะ) อาหารได้เร็วไม่ต้องรอนาน